CELEX: C2006/060/54
Language: sk
Date: 2006-03-11 00:00:00
Title: Vec C-19/06: Žaloba podaná  17. januára 2006 : Komisia Európskych spoločenstiev proti Francúzskej republike

11.3.2006   
            
            
               SK
            
            
               Úradný vestník Európskej únie
            
            
               C 60/28
            
         Žaloba podaná 17. januára 2006: Komisia Európskych spoločenstiev proti Francúzskej republike
   (Vec C-19/06)
   (2006/C 60/54)
   Jazyk konania: francúzština
   Komisia Európskych spoločenstiev, v zastúpení: M. Nolin, splnomocnený zástupca, s adresou na doručovanie v Luxemburgu, podala 17. januára 2006 na Súdny dvor Európskych spoločenstiev žalobu proti Francúzskej republike.
   Komisia Európskych spoločenstiev navrhuje, aby Súdny dvor:
   
               1.
            
            
               vyslovil, že Francúzska republika si tým, že neprijala všetky zákony, iné právne predpisy a správne opatrenia potrebné na dosiahnutie súladu so smernicou Rady 2002/89/ES z 28. novembra 2002, ktorou sa mení a dopĺňa smernica 2000/29/ES o ochranných opatreniach proti zavlečeniu organizmov škodlivých pre rastliny alebo rastlinné výrobky do spoločenstva a proti ich rozširovaniu v rámci spoločenstva (1), alebo ich v každom prípade neoznámila Komisii, nesplnila povinnosti, ktoré jej vyplývajú z tejto smernice,
            
         
               2.
            
            
               zaviazal Francúzsku republiku nahradiť trovy konania.
            
         Žalobné dôvody a hlavné tvrdenia
   Lehota na prijatie opatrení na prebratie smernice 2002/89 uplynula 31. decembra 2004.
   
      (1)  Ú. v. ES L 355, 30.12.2002, s. 45.